Munkaerőt toboroz a KFC: ennyit kereshet a gyorsétteremben - Blikk
2020. jún 5. 22:00
KFC munkaerő toborzás Pénzcentrum
Munkaerőt toboroz a KFC: ennyit kereshet a gyorsétteremben / Fotó: Northfoto
A koronavírus ideje alatt rengetegen veszítették el munkájukat, ám hamarosan újraindul az élet és a vendéglátóhelyek is megszokott módon üzemelhetnek. Az interneten rengeteg álláshirdetés jelent meg az elmúlt néhány hétben, többek között a KFC is munkaerőt toboroz.
„Szinte folyamatosan keresünk új éttermi munkatársakat csapattag és vezetői pozícióba. Az elmúlt két hónap sajnos kivétel volt, a Covid-19 járvány alatt lecsökkent forgalom nem indokolta, hogy intenzíven toborozzunk” – mondta Juhász Nádor, a KFC Brand Managere a penzcentrum.hu-nak.
A gyorsétteremlánc megbecsüli alkalmazottait, szép összeggel honorálva azok munkáját. A kezdő órabér helyszíntől függően 1000-1400 forint között alakul, de a kötelező képzések, előírt élelmiszerbiztonsági és termékismereti vizsgák elvégzése után a fizetés is növekszik. 1400 forintos órabérrel, napi 8 órás munkaidővel és havi 20 nappal kalkulálva 224 ezer forintot is hazavihet a dolgozó.
KFC munkaerő toborzás Pénzcentrum bérezés